
12 Ιανουάριου 2017 


ΤΕΥΧΟΣ ΔΕΥΤΕΡΟ 


Αρ. Φύλλου 17 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Καθορισμός δικαιολογητικών για την καταβολή 
αποζημίωσης για υπερωριακή, νυχτερινή, Κυρια¬ 
κών και εξαιρέσιμων ημερών εργασία. 

2 

Απαγόρευση Θήρας σε όλη την Ελλάδα λόγω δυ¬ 
σμενών καιρικών συνθηκών. 

3 

Ορισμός Αποφαινομένων Οργάνων για την εκτέ¬ 
λεση του έργου: «Αποκατάσταση αστοχιών επί των 
κρηπιδωμάτων του επιβατικού λιμένα - Επέκταση 
ηλεκτρομηχανολογικού και πυροσβεστικού δικτύ¬ 
ου - Προμήθεια και τοποθέτηση εξοπλισμού και 
προσκρουστήρων» στο λιμένα Λιναριάς Σκύρου. 

4 

Απαγόρευση Θήρας στην περιοχή ευθύνης Δα¬ 
σαρχείου Έδεσσας. 


ΑΠΟΦΑΣΕΙΣ 

Αριθμ. 2/1757/0026 (1) 

Καθορισμός δικαιολογητικών για την καταβολή 
αποζημίωσης για υπερωριακή, νυχτερινή, Κυρι¬ 
ακών και εξαιρέσιμων ημερών εργασία. 

Ο ΑΝΑΠΛΗΡΩΤΗΣ 
ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του: 

α) άρθρου 91, παρ. 1, του ν. 4270/2014 «Αρχές δημοσι¬ 
ονομικής διαχείρισης και εποπτείας κ.λπ.» (Α. 143), 

β) άρθρου 20 του ν. 4354/2015 «Διαχείριση των μη 
εξυπηρετούμενων δανείων. Μισθολογικές ρυθμίσεις και 
άλλες επείγουσες διατάξεις της εφαρμογής της συμφω¬ 
νίας δημοσιονομικών στόχων και διαρθρωτικών μεταρ¬ 
ρυθμίσεων» (ΑΊ 76), 

γ) άρθρου 90 του Κώδικα, ο οποίος κυρώθηκε με το 
άρθρο πρώτο του π.δ. 63/2005 «Κωδικοποίηση της νομο¬ 
θεσίας για την κυβέρνηση και τα κυβερνητικά όργανα» 
(Α' 98). 

2. Την αριθ. Υ29/8-10-2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β'2168). 


3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού. 

4. Την ανάγκη επανακαθορισμού των δικαιολογητικών 
για την έκδοση χρηματικών ενταλμάτων και την καταβο¬ 
λή αποζημίωσης για υπερωριακή, νυχτερινή, Κυριακών 
και εξαιρέσιμων ημερών εργασία, αποφασίζουμε: 

Α. Καθορίζουμε τα δικαιολογητικά για την έκδοση χρη¬ 
ματικών ενταλμάτων και την καταβολή της αποζημίωσης 
για υπερωριακή, νυχτερινή, Κυριακών και εξαιρέσιμων 
ημερών εργασία, ως εξής: 

Ι.α. Κατάσταση πληρωμής της δαπάνης σε τρία (3) 
αντίτυπα, που περιλαμβάνει: 

ί)Το Φορέα/Ειδικό Φορέα/Κ.Α.Ε., 

ϋ)Το οικονομικό έτος, τον προϋπολογισμό του οποίου 
βαρύνει η δαπάνη, 

ίϋ) Τα στοιχεία κάθε δικαιούχου (ονοματεπώνυμο, πα¬ 
τρώνυμο, Α.Φ.Μ., Μ.Κ.), τις πραγματοποιηθείσες ώρες 
υπερωριακής εργασίας κάθε υπαλλήλου, την ωριαία 
αποζημίωση, το δικαιούμενο ποσό, τις επιμέρους κρα¬ 
τήσεις, το καθαρό πληρωτέο ποσό, υπογεγραμμένα από 
τους δικαιούχους, καθώς και τα σύνολα των μεικτών και 
των δικαιουμένων ποσών, των επιμέρους κρατήσεων 
και του φόρου. 

β. Η ανωτέρω κατάσταση θεωρείται από τον Προϊστά¬ 
μενο της Υπηρεσίας και βεβαιώνεται σε αυτήν η εκτέ¬ 
λεση της εργασίας αυτής από τους υπαλλήλους για το 
χρονικό διάστημα στο οποίο αναφέρεται η αποζημίωση, 
καθώς και το γνήσιο της υπογραφής των δικαιούχων. 

2. Απόφαση έγκρισης υπερωριακής, νυχτερινής, Κυ¬ 
ριακών και εξαιρέσιμων ημερών εργασία που εκδίδεται 
από το αρμόδιο όργανο, εφόσον αυτή απαιτείται σύμ¬ 
φωνα με τις διατάξεις του άρθρου 20 του ν. 4354/2015 
(Α. 176) και η οποία περιλαμβάνει τον αριθμό των υπαλ¬ 
λήλων, το σύνολο των ωρών, καθώς και το χρονικό διά¬ 
στημα απασχόλησης του συνεργείου. 

3. α. Απόφαση του Προϊσταμένου της Υπηρεσίας περί 
συγκρότησης συνεργείου, όπου απαιτείται η έκδοση της 
απόφασης της παραγράφου 2 της παρούσας, στην οποία 
θα αναφέρεται: ο αριθμός και το ονοματεπώνυμο των 
συμμετεχόντων στο συνεργείο υπαλλήλων, η κατηγορία 
και το Μ.Κ. αυτών, το συνολικό χρονικό διάστημα, καθώς 
και οι ώρες απασχόλησης για κάθε υπάλληλο, κατά μήνα. 

β. Στην περίπτωση της παρ. Γ του άρθρου 20 του 
νόμου 4354/15 (Α. 176) κατά την οποία ο αριθμός των 

ωρών της απογευματινής υπερωριακής απασχόλησης, 
καθώς και των ωρών της υπερωριακής απασχόλησης με 
αποζημίωση κατά τις νυχτερινές ώρες ή κατά τις Κυρια¬ 
κές και εξαιρέσιμες ημέρες ορίζεται εκ του νόμου, δεν 
απαιτείται η έκδοση των αποφάσεων των παρ. 2 και 3 α 
της παρούσας. Στην περίπτωση αυτή το οικείο όργανο 
ή το εξουσιοδοτημένο από αυτό όργανο, συντάσσει και 
υποβάλλει βεβαίωση, στην οποία αναφέρονται όλοι οι 
υπάλληλοι που υπηρετούν στην οικεία Υπηρεσία, ο φο¬ 
ρέας που ανήκουν οργανικά και ο αριθμός των ωρών 
που απασχολήθηκε κάθε υπάλληλος κατά περίπτωση 
(υπερωριακή, νυχτερινή, Κυριακών και εξαιρέσιμων ημε¬ 
ρών εργασία), πέρα από το υποχρεωτικό τους ωράριο. 

4. Υπεύθυνη δήλωση κάθε υπαλλήλου από την οποία 
να προκύπτει ότι οι κάθε είδους πρόσθετες αποδοχές ή 
απολαβές δεν είναι κατά μήνα ανώτερες από το σύνο¬ 
λο των αποδοχών της οργανικής του θέσης, σύμφωνα 
με το άρθρο 104, παρ. 2 του Συντάγματος, καθώς και 
ότι οι πάσης φύσεως αποδοχές και πρόσθετες αμοιβές 
ή απολαβές ή σύνταξη δεν υπερβαίνουν τις εκάστοτε 
αποδοχές του Γενικού Γραμματέα Υπουργείου, σύμφωνα 
με το άρθρο 28 του ν. 4354/2015 (Α' 176). 

Β. Από την έναρξη ισχύος της απόφασης αυτής, παύει 
να ισχύει η αριθ. 2/37190/0026/21 -6-2001 όμοια (Β'915). 

Γ. Η παρούσα απόφαση ισχύει από την δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιανουάριου 2017 

Ο Αναπληρωτής Υπουργός 

ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. 151341/49 (2) 

Απαγόρευση Θήρας σε όλη την Ελλάδα λόγω 
δυσμενών καιρικών συνθηκών. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1 .Τις διατάξεις του ν.δ. 86/1969 «περί δασικού κώδικα» 
(άρθρα 251,258,259 και 261), του ν.δ. 996/1971 (άρθρο 
11), του ν. 177/1975 (άρθρα 7 και 8), του ν. 2637/1998 
(άρθρα 57,58 και 59). 

2. Της 414985/29-11-1985 (ΦΕΚ 757/Β/18-12-1985) 
κοινής απόφασης των Υφυπουργού Εθνικής Οικονομί¬ 
ας και Αναπληρωτή Υπουργού Γεωργίας «Μέτρα δια¬ 
χείρισης της άγριας πτηνοπανίδας» (άρθρα 5 και 11), 
όπως αυτή τροποποιήθηκε με τις υπ' αριθ. 366599/16- 
12-1996 (ΦΕΚ 1188/Τ.Β/31 -12-1996), 294283/23-12-1997 
(ΦΕΚ 68/Β/4-2-1998), 87578/703/6-3-2007(ΦΕΚ 581/Β/ 
23-4-2007) κοινές αποφάσεις των Υπουργών Εθνικής 
Οικονομίας και Γεωργίας και της Η.Π. 37338/1807/Ε.103/ 
1-9-2010 (ΦΕΚ 1495/Β/2010) κοινής απόφασης των 
Υπουργών Οικονομικών, Οικονομίας, Ανταγωνιστικό¬ 
τητας και Ναυτιλίας, Περιβάλλοντος, Ενέργειας και Κλιμα¬ 
τικής Αλλαγής, όπως αυτή τροποποιήθηκε και συμπλη¬ 


ρώθηκε με την υπ'αριθμ. Η.Π. 8353/276/Ε103/23-2-2012 
(ΦΕΚ 415/Β/2012 κοινής απόφασης των Υπουργών Εσω¬ 
τερικών- Οικονομικών - Ανάπτυξης, Ανταγωνιστικότητας 
και Ναυτιλίας - Περιβάλλοντος, Ενέργειας και Κλιματικής 
Αλλαγής- Αγροτικής Ανάπτυξης και Τροφίμων. 

3. Το άρθρο 255 του ν.δ. 86/1969, όπως αντικαταστά- 
θηκε με το άρθρο 57, παρ.4 του ν.2637/1998. 

4. Τις διατάξεις του ν. 3208/2003 «Προστασία των δα¬ 
σικών οικοσυστημάτων, κατάρτιση δασολογίου, ρύθμι¬ 
ση εμπραγμάτων δικαιωμάτων επί δασών και δασικών 
εν γένει εκτάσεων και άλλες διατάξεις». (ΦΕΚ 303/Α/ 
24-12-2003). 

5. Την Διεθνή Σύμβαση της Βέρνης «για την διατή¬ 
ρηση της άγριας ζωής και του φυσικού περιβάλλοντος 
της Ευρώπης» όπως κυρώθηκε με το ν. 1335/1983 (ΦΕΚ 
32/Α/13-3-1983). 

6. Την Διεθνή Σύμβαση Ραμσάρ «για την προστασία 
των διεθνούς ενδιαφέροντος υγροτόπων και υδροβιοτό¬ 
πων», η οποία κυρώθηκε με τον. 191/1974 (ΦΕΚ 350/Α/ 
29-11-1974). 

7. Την Σύμβαση της Βόννης «για τη διατήρηση των 
αποδημητικών ειδών που ανήκουν στην άγρια πανί¬ 
δα», η οποία κυρώθηκε με το ν. 2719/1999 (ΦΕΚ 106/Α/ 
26-5-99). 

δ.Την Κοινοτική Οδηγία 79/409/ΕΟΚ«γιατη διατήρη¬ 
ση των άγριων πτηνών» καθώς και όλες τις μετέπειτα 
σχετικές τροποποιήσεις της. 

9. Την Κοινοτική Οδηγία 92/43/ΕΟΚ«για τη διατήρηση 
των φυσικών οικοτόπων καθώς και της άγριας πανίδας 
και χλωρίδας». 

10. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε 
με το άρθρο πρώτο του π.δ. 63/2005 (ΦΕΚ 98/Α/2005). 

11. Τον ν. 3852/2010 (ΦΕΚ 87/Α/2010) «Νέα αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης. 

12. Τις διατάξεις του άρθρου 6 παρ.1 περ. β του π.δ. 
189/2009 (ΦΕΚ 221/Α') «Καθορισμός και ανακατανομή 
αρμοδιοτήτων των Υπουργείων». 

13. Το π.δ. 125/2016 (ΦΕΚ210/Α') «Διορισμός Υπουρ¬ 
γών, Αναπληρωτών Υπουργών και Υφυπουργών». 

14. Το π.δ. 100/2014 (ΦΕΚ 157/Α') «Οργανισμός Υπουρ¬ 
γείου Περιβάλλοντος Ενέργειας και Κλιματικής Αλλαγής» 

15. Την υπ' αριθμ. Υ198/17-11 -2016 απόφαση του 
Πρωθυπουργού «Ανάθεση αρμοδιοτήτων στον Αναπλη¬ 
ρωτή Υπουργό Περιβάλλοντος και Ενέργειας, Σωκράτη 
Φάμελλο» (ΦΕΚ 3722/Β'). 

16. Το π.δ. 70/2015 «Ανασύσταση των Υπουργείων ... 
και του Υπουργείου Παραγωγικής Ανασυγκρότησης, Πε¬ 
ριβάλλοντος και Ενέργειας σε Υπουργείο Περιβάλλοντος 
και Ενέργειας...» (ΦΕΚ 114/Α'). 

17. Τις ΔΑΔ μερικής ή ολικής απαγόρευσης Θήρας 
λόγω πυρκαγιών, χιονόπτωσης ή ολικού παγετού στις 
διάφορες περιοχές της Ελληνικής Επικράτειας που εκδό- 
θηκαν ή εκδίδονται από τις αρμόδιες Δασικές Υπηρεσίες 
των Αποκεντρωμένων Διοικήσεων 

1 δ.Την αριθ. 143543/2140/2016 (ΦΕΚ 2536/τ.Β'/2016) 
Απόφαση του Αναπληρωτή Υπουργού Περιβάλλοντος 
και Ενέργειας «Ρυθμίσεις Θήρας για την κυνηγετική πε¬ 
ρίοδο 2016-2017». 

19. Την ανάγκη λήψης έκτακτων μέτρων προστασίας 
όλων των ειδών της άγριας πανίδας, θηρεύσιμων και 
μη, στην Ελληνική Επικράτεια, λόγω των συνεχιζόμενων 
δυσμενών καιρικών συνθηκών (χιονοπτώσεις μεγάλης 
διάρκειας και έντασης, ολικός παγετός, μείωση έκτασης 
ενδιαιτημάτων λόγω χιονοκάλυψης κλπ) που επικρατούν 
σε όλη τη Χώρα και επηρεάζουν τη δυνατότητα διαβίω¬ 
σης των ειδών, ιδίως δετών θηρεύσιμων, αποφασίζουμε: 

Απαγορεύουμε τη Θήρα παντός θηράματος σε όλη την 
Ελληνική Επικράτεια από την 11 η Ιανουάριου 2017 έως 
και την 18η Ιανουάριου 2017. 

Οι τοπικές Δ.Α.Δ που εκδόθηκαν από τις Δ/νσεις Δα¬ 
σών των Νομών και τα Δασαρχεία, λόγω των καιρικών 
φαινομένων που επικρατούν στις περιοχές αρμοδιότη¬ 
τας τους, σύμφωνα με τα άρθρα 258 παρ.3 του Δασικού 
Κώδικα καθώς και την αριθμ. 414985/29-11 -2-1985 ΚΥΑ 
(757/Β') όπως τροποποιήθηκε και συμπληρώθηκε, εξα¬ 
κολουθούν να ισχύουν και εφαρμόζονται μέχρι τη λήξη 
της κυνηγετικής περιόδου. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιανουάριου 2017 

Ο Αναπληρωτής Υπουργός 

ΣΩΚΡΑΤΗΣ ΦΑΜΕΛΛΟΣ 


Αριθμ. 3122.1-Τ66/12 23/2017 (3) 

Ορισμός Αποφαινομένων Οργάνων για την εκτέ¬ 
λεση του έργου: «Αποκατάςτταση αστοχιών επί των 
κρηπιδωμάτων του επιβατικού λιμένα - Επέκταση 
ηλεκτρομηχανολογικού και πυροσβεστικού δικτύ¬ 
ου - Προμήθεια και τοποθέτηση εξοπλισμού και 
προσκρουστήρων» στο λιμένα Λιναριάς Σκύρου. 

Ο ΥΠΟΥΡΓΟΣ 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

α.Το ν.2932/2001 (ΦΕΚ ΑΊ45), άρθρο δέκατο όγδοο, 
«Αρμοδιότητες Γενικής Γραμματείας Λιμένων και Λιμε¬ 
νικής Πολιτικής». 

β. Το ν.3044/2002 (ΦΕΚ Α' 197) (Άρθρο 14 παρ. 1 πε¬ 
ρίπτωση δ) όπως αντικαταστάθηκε από το ν.3153/2003 
(Άρθρο 44 παρ. 1) «Θέματα Λιμενικής Πολιτικής». 

γ. Το π.δ.103/14 (ΑΊ70): «Οργανισμός Υπουργείου 
Ναυτιλίας και Αιγαίου και άλλες διατάξεις». 

δ. Το π.δ. 70/2015 (ΑΊ 14) «...Ανασύσταση του Υπουρ¬ 
γείου Ναυτιλίας και Αιγαίου και μετονομασία του σε 
Υπουργείο Ναυτιλίας και Νησιωτικής Πολιτικής...». 

ε.Το π.δ.125/2016 (Α'210): «Διορισμός Υπουργών, Ανα¬ 
πληρωτών Υπουργών και Υφυπουργών». 

στ. Το αρ.πρωτ. 358/05-12-2016 έγγραφο του Λιμενι¬ 
κού Ταμείου Σκύρου. 

ζ.Το αρ.πρωτ. 180607/4860/30-11-2016 έγγραφο της 
Περιφέρειας Στερεός Ελλάδας / Γενική Δ/νση Αναπ/κου 
Προγ/μου Περιβάλλοντος και Υποδομών / Δ/νση Τεχνι- 
κών'Εργων Π.Ε. Εύβοιας. 


η. Το γεγονός ότι από την παρούσα δεν προκαλείται 
επιπλέον δαπάνη, αποφασίζουμε: 

1. Τον ορισμό της Περιφέρειας Στερεός Ελλάδας ως 
Αναθέτουσα αρχή, της Οικονομικής Επιτροπής Περιφέ¬ 
ρειας Στερεός Ελλάδας και της Δ/νσης Τεχνικών Έργων 
Π.Ε. Εύβοιας ως Προϊσταμένης Αρχής και του Τμήματος 
Συγκοινωνιακών Έργων (Τ.Σ.Ε.) της Διεύθυνσης Τεχνι¬ 
κών Έργων Π.Ε. Εύβοιας ως Διευθύνουσας Υπηρεσίας 
για την εκτέλεση του έργου: «Αποκατάσταση αστοχιών 
επί των κρηπιδωμάτων του επιβατικού λιμένα- Επέκταση 
ηλεκτρομηχανολογικού και πυροσβεστικού δικτύου - 
Προμήθεια και τοποθέτηση εξοπλισμού και προσκρου¬ 
στήρων» στο λιμένα Λιναριάς Σκύρου, προϋπολογισμού 
98.400,00 ευρώ, πλέον δαπάνης Φ.Π.Α. 

2. Να ληφθούν όλες οι απαιτούμενες από τη νομοθε¬ 
σία άδειες και εγκρίσεις που αφορούν στην εκτέλεση 
του εν λόγω έργου. 

3. Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 9 Ιανουάριου 2017 

Ο Υπουργός 

ΠΑΝΑΓΙΩΤΗΣ ΚΟΥΡΟΥΜΠΛΗΣ 


Απαγόρευση Θήρας στην περιοχή ευθύνης 
Δασαρχείου Έδεσσας. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 258 παρ.3 εδαφ. β και στ 
του ν.δ. 86/1969 «περί «δασικού Κώδικα». 

2. Τις διατάξεις του π.δ. 532/1970 «Περί συμπληρώ- 
σεωςτων διατάξεων περί διοικητικής αποκεντρώσεως» 
σε συνδυασμό με τις όμοιες του β.δ. 709/1970 «Περί 
καθορισμού των διατηρούμενων υπέρ του Υπουργού 
και των Περ/κων Αρχών Διανομαρχιακού επιπέδου του 
Υπουργείου Γεωργίας αρμοδιοτήτων». 

3. Την ΚΥΑ 414985/85 άρθρο 5 παρ 3 ΦΕΚ 57 τ.Β'/ 
18-12-1985 «Περί διαχείρισης της άγριας πτηνοπανίδας». 

4. Την με αριθμό 99386/6-11-2014 (ΦΕΚ 3105/Β7 

18- 11-2014) απόφαση Γ.Γ.Α.Δ.Μ-Θ «Ανάθεση άσκησης 
αρμοδιοτήτων σε οργανικές μονάδες της Αποκεντρω¬ 
μένης Διοίκησης Μακεδονίας Θράκης». 

5. Την με αριθμό Δ.Ρ.Δ.23 και αριθμ. πρωτ. οικ 11467/ 

19- 8-2016 (ΑΔΑ:Ω6ΝΜΟΡ1 Υ-Ε3Λ) Δασική Ρυθμιστική 
Διάταξη Κυνηγιού Περιόδου 2016-2017 Δασαρχείου 
Έδεσσας. 

6. Το άρθρο 66 παρ. 4 ν.δ. 86/1969 «Δασικαί αστυνο¬ 
μικοί διατάξεις. 

7. Το γεγονός ότι στην περιοχή ευθύνης του Δασαρχεί¬ 
ου Έδεσσας επικρατούν κατά τους χειμερινούς μήνες δυ¬ 
σμενείς καιρικές συνθήκες, λόγω χιονοπτώσεων μεγάλης 

διάρκειας και έντασης με αποτέλεσμα να προκαλούνται 
μεγάλες ζημιές στο θήραμα γενικά. 

8. Την ανάγκη προστασίας του θηραματικού πλούτου 
της περιοχής ευθύνης του Δασαρχείου Έδεσσας εξ αιτίας 
των δυσμενών καιρικών συνθηκών διαβίωσης σε περι¬ 
όδους χιονοπτώσεων και παγετού μεγάλης έντασης και 
διάρκειας, αποφασίζουμε: 

Απαγορεύουμε τη Θήρα όλων των ειδών της άγριας 
πανίδας (τριχωτών και πτερωτών) στην περιοχή ευθύ¬ 
νης και δικαιοδοσίας του Δασαρχείου Έδεσσας, σε πε¬ 
ρίπτωση που επικρατεί έστω και μία από τις παρακάτω 
ιδιαίτερα δυσμενείς καιρικές συνθήκες: 

Α) Χιονοπτώσεις μεγάλης διάρκειας και έντασης. 

Β) Πλήρης χιονοκάλυψη του εδάφους 
Γ) Ολικός ή παρατεταμένος παγετός 
Η τήρηση και η εφαρμογή της παρούσας ανατίθεται 
στη Δασική Υπηρεσία, Αστυνομία και τους Κυνηγετικούς 
Συλλόγους Έδεσσας- Γιαννιτσών και ισχύει απάτη δημο¬ 


σίευσή της και μέχρι τέλους της κυνηγετικής περιόδου 
2016-2017 και καταργεί κάθε παλιότερη σχετική. 

Οι παραβάτες θα διώκονται και τιμωρούνται σύμφωνα 
με την παρούσα και τις διατάξεις του άρθρου 287 του 
ν.δ. 86/1969, όπως τροποποιήθηκε με το άρθρο 16 του 
ν.δ. 996/1971 και 175/1975, της ΚΥΑ 414985/1985 και 
της ΚΥΑ 87578/703/2007 ΦΕΚ 581 Β/2007. 

Η εφαρμογή της παρούσας δε βαρύνει το κρατικό 
προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 10 Ιανουάριου 2017 

Με εντολή Γενικού Γραμματέα 
Αποκεντρωμένης Διοίκησης 
Η Αναπληρώτρια Προϊσταμένη 
του Δασαρχείου Έδεσσας 

ΣΟΦΙΑ ΒΑΒΟΥΡΗ 



ΕΘΝΙΚΟ 

ΤΥΠΟΓΡΑΦΕΙΟ 

